

**VALSTYBINĖS MAISTO IR VETERINARIJOS TARNYBOS**

**DIREKTORIUS**

**ĮSAKYMAS**

**DĖL BUFERINĖS AFRIKINIO KIAULIŲ MARO ZONOS NUSTATYMO**

2014 m. rugsėjo 17 d. Nr. B1-800

Vilnius

Vadovaudamasis Lietuvos Respublikos veterinarijos įstatymo 6 straipsnio 1 dalies 1, 8 ir 9 punktais, 15 straipsnio 8 ir 9 dalimis, Lietuvos Respublikos Vyriausybės 2014 m. sausio 29 d. nutarimu Nr. 76 „Dėl valstybės lygio ekstremaliosios situacijos paskelbimo“, atsižvelgdamas į nuo 2014 m. liepos 24 d. Lietuvos Respublikoje kiaulėms nustatytus afrikinio kiaulių maro protrūkius ir siekdamas apsaugoti Lietuvos Respubliką nuo afrikinio kiaulių maro sukėlėjų paplitimo:

1. N u s t a t a u, kad:

1.1. į buferinę afrikinio kiaulių maro zoną (toliau – buferinė zona), kuri yra Valstybinės maisto ir veterinarijos tarnybos (toliau – VMVT) oficialiai kontroliuojamas aplink afrikinio kiaulių maro židinį arba apsauginę ar grėsmės zoną esantis arealas, kuriame afrikinio kiaulių maro sukėlėjų nenustatyta ir kuriam yra taikomos veterinarinės sanitarijos priemonės, neleidžiančios plisti afrikinio kiaulių maro sukėlėjams, patenka vietovės, nurodytos šio įsakymo priede;

1.2. kiaulių laikytojai, po šio įsakymo įsigaliojimo laikantys ne daugiau kaip 100 vnt. kiaulių, kurių kiaulių laikymo vietos patenka į šio įsakymo priede nurodytą Lietuvos Respublikos vietovių, įeinančių į buferinę zoną, sąrašą, turi paskersti laikomas kiaules savo reikmėms arba VMVT patvirtintoje skerdykloje iki 2014 m. lapkričio 1 d.;

1.3. šio įsakymo 1.2 papunktyje nurodyti kiaulių laikytojai prieš kiaulių skerdimą turi informuoti raštu atitinkamą Valstybinės maisto ir veterinarijos tarnybos teritorinę valstybinę maisto ir veterinarijos tarnybą (toliau – teritorinė VMVT) ir įgaliotąjį arba valstybinį veterinarijos gydytoją dėl kiaulių klinikinės apžiūros ir mėginių afrikinio kiaulių maro tyrimams paėmimo;

1.4. be atskiro atitinkamos teritorinės VMVT raštiško suderinimo draudžiama iki šio įsakymo pripažinimo netekusiu galios Lietuvos Respublikos vietovėse, kurios įtrauktos į šio įsakymo priede nurodytą Lietuvos Respublikos vietovių, įeinančių į buferinę zoną, sąrašą:

1.4.1. steigti naujas kiaulių laikymo vietas,

1.4.2. kiaulių laikytojams, kurie kiaules paskerdė vykdydami šio įsakymo 1.2 papunkčio reikalavimą, taip pat paskerdusieji arba nugaišinusieji kiaules vykdydami Valstybinės maisto ir veterinarijos tarnybos direktoriaus 2013 m. spalio 10 d. įsakymą Nr. B1-646 „Dėl buferinės afrikinio kiaulių maro zonos nustatymo“ ir / arba Valstybinės maisto ir veterinarijos tarnybos direktoriaus 2014 m. vasario 17 d. įsakymą Nr. B1-113 „Dėl buferinės afrikinio kiaulių maro zonos išplėtimo“, laikyti kiaules,

1.4.3. kiaulių laikymo vietose, kurios yra įtrauktos į Ūkinių gyvūnų registro centrinę duomenų bazę ir kuriose šio įsakymo įsigaliojimo dieną nebuvo laikomos kiaulės, laikyti kiaules.

2. N u r o d a u teritorinėms VMVT, kontroliuojančioms kiaulių laikymo vietas, esančias Lietuvos Respublikos vietovėse, kurios įtrauktos į šio įsakymo priede nurodytą sąrašą:

2.1. informuoti kiaulių laikytojus apie galimybę kreiptis į savivaldybėse sudaromą nuolatinę Nuostolių, kuriuos patyrė gyvūnų savininkai vykdydami gyvūnų užkrečiamųjų ligų židinių likvidavimo ir (arba) šių ligų prevencijos priemones, įvertinimo komisiją dėl nuostolių, patirtų

vykdant šio įsakymo 1.2 papunkčio reikalavimus, kompensavimo pagal Nuostolių, kuriuos patyrė gyvūnų savininkai vykdydami gyvūnų užkrečiamųjų ligų židinių likvidavimo ir šių ligų prevencijos priemones, kompensavimo tvarkos aprašą, patvirtintą Lietuvos Respublikos žemės ūkio ministro 2008 m. gruodžio 2 d. įsakymu Nr. 3D-646 „Dėl Nuostolių, kuriuos patyrė gyvūnų savininkai vykdydami gyvūnų užkrečiamųjų ligų židinių likvidavimo ir šių ligų prevencijos priemones, kompensavimo tvarkos aprašo patvirtinimo“;

2.2. užtikrinti tinkamą kraujo ir organų mėginių paėmimą afrikinio kiaulių maro tyrimams iš savo reikmėms skerdžiamų kiaulių pristatymą į Nacionalinį maisto ir veterinarijos rizikos vertinimo institutą.

3. P r i p a ž į s t u netekusiais galios:

3.1. Valstybinės maisto ir veterinarijos tarnybos direktoriaus 2013 m. spalio 10 d. įsakymą Nr. B1-646 „Dėl buferinės afrikinio kiaulių maro zonos nustatymo“ su visais papildymais ir pakeitimais;

3.2. Valstybinės maisto ir veterinarijos tarnybos direktoriaus 2014 m. vasario 17 d. įsakymą Nr. B1-113 „Dėl buferinės afrikinio kiaulių maro zonos išplėtimo“ su visais papildymais ir pakeitimais.

4. P a v e d u:

4.1. įsakymą vykdyti teritorinėms VMVT;

4.2. įsakymo vykdymo kontrolę Valstybinės maisto ir veterinarijos tarnybos Gyvūnų sveikatingumo ir gerovės, Skubios veiklos ir Vidaus audito skyriams.

Direktorius Jonas Milius

Valstybinės maisto ir veterinarijos tarnybos direktoriaus 2014 m. rugsėjo 17 d. įsakymo Nr. B1-800

priedas

**LIETUVOS RESPUBLIKOS VIETOVIŲ, ĮEINANČIŲ Į BUFERINĘ ZONĄ, SĄRAŠAS**

1. Alytaus miesto savivaldybė.

2. Alytaus rajono savivaldybės:

2.1 Alovės sen.;

2.2. Butrimonių sen.;

2.3. Daugų sen.;

2.4. Nemunaičio sen.;

2.5. Pivašiūnų sen.;

2.6. Punios sen.;

2.7 Raitininkų sen.

3. Anykščių rajono savivaldybės Svėdasų sen. dalis, esanti šiauriau kelio Nr. 118.

4. Druskininkų savivaldybės:

4.1. Druskininkų miestas;

4.2. Leipalingio sen. Baltosios Ančios HES k., Butelionių k., Černiauskų k., Diržų k., Didžiasalio k., Dulgininkų k., Gailiūnų k., Gerdašių k., Guronių k., Kaziulių k., Krivonių k., Lipliūnų k., Miciūnų k., Mikalinos k., Mizarų k., Ringėliškės k., Sventijansko k., Vilkanastrų k.;

4.3. Viečiūnų sen.

5. Kupiškio rajono savivaldybės:

5.1. Skapiškio sen.

5.2. Šimonių sen.

6. Lazdijų rajono savivaldybės:

6.1. Kapčiamiesčio sen. Kauknorio k., Padumblių k., Burbų k., Nasūtų k., Alekniškių k., Gervelių k., Dumbliauskų k., Subačių k., Palačionių k., Kapčiamiesčio mstl., Purvinių k., Ivoškų k., Kareivonių k., Valentų k., Kalvių k., Burbų k., Palačionių k., Jančiulių k., Burbų k., Vainiūnų k., Menciškės k., Žmirklių k., Volskų k., Kareivonių k., Stalų k., Neviedės k., Poelenavo k., Gryckavo k., Macevičių k., Elenavo k., Pertako k., Sventijansko k., Bugiedos k., Simaniškės k., Kuodžių k., Sirguškės k., Igorkos k., Pabūdaviečio k., Varviškės k.;

6.2. Veisiejų sen. Neliubonių k., Abarauskų k., Dvarčiškės k., Valančiūnų k., Juškonių k., Kuolonių k., Šapurų k., Smališkės k., Viktarino k., Šutronių k., Paliepio k., Norkūnų k., Dulgininkų k., Mikalinos k.

7. Molėtų rajono savivaldybė.

8. Ignalinos rajono savivaldybė.

9. Rokiškio rajono savivaldybė.

10. Šalčininkų rajono savivaldybės:

10.1. Akmenynės sen.;

10.2. Baltosios Vokės sen.;

10.3. Butrimonių sen.;

10.4. Dainavos sen. Gilviniškių k., Kamičiūnų k., Dainavos k., Pajuodupio k., Mackiškių k., Kamičių k., Samarakiškių k., Vėžionių k., Užuklonių k., Liupkiškių k., Juršiškių k., Marcinkiškių k., Juršiškių vs., Druskininkų k., Miletiškių k., Naujadvario k.;

10.5. Dieveniškių sen.;

10.6. Eišiškių sen.;

10.7. Gerviškių sen.;

10.8. Jašiūnų sen.;

10.9. Kalesninkų sen.;

10.10. Pabarės sen. Ūtos k., Anskonių k., Papiškių k., Serbentų k., Navakonių k., Karmoniškių k., Armonų k., Pulstakų k., Mankevičių k., Trėbuškių k., Balandžių k., Miknakiemio k., Balandiškių k., Ancevičių k., Degučių k., Kibalų k.;

10.11. Poškonių sen.;

10.12. Šalčininkų sen.;

10.13. Turgelių sen.

11. Švenčionių rajono savivaldybė.

12. Utenos rajono savivaldybė.

13. Varėnos rajono savivaldybės:

13.1. Marcinkonių sen.;

13.2. Matuizų sen. Žagarių k., Pasgrindos k.;

13.3. Merkinės sen.;

13.4. Kaniavos sen.;

13.5. Varėnos sen.;

13.6. Vydenių sen.

14. Vilniaus rajono savivaldybės:

14.1. Bezdonių sen. Arvydų k., Aukštųjų Bezdonių k.;

14.2. Buivydžių sen.;

14.3. Kalvelių sen.;

14.4. Lavoriškių sen.;

14.5. Marijampolio sen. Akmeniškių k., Raguvėlės k.;

14.6. Medininkų sen.;

14.7. Mickūnų sen. Žagariškių k., Uosininkų III k., Uosininkų II k., Dėdoniškių k.;

14.8. Rukainių sen. Bruškiškių k., Tribilų k., Padvarninkų k., Čepurniškių k., Mūrininkų k., Šinkalaukio k., Gudžių k., Rūdynės k., Savičiūnų k., Kūlių k., Nelydiškių k., Akmenės k., Svironių vs., Kenos k., Kaniūkiškių k., Jukšėnų k., Gulbinės k., Lankelių k., Sirvydų k., Ulėnų k., Žemaitėlių k., Naujasėdžių vs., Jurčiukų k., Mantušių k., Žemlių k., Varkalabiškių k., Valkagulių k., Kalesninkų k., Trakelių k., Skarvadiškių k., Rutkiškių k., Batviniškių k., Ančeriškių k., Tumosų k., Voverių k., Kastelių k., Senasalio k., Katutiškių k., Aleksandravo vs.;

14.9. Vilniaus rajono savivaldybės Brastelių k., Borovo k., Strėliškės k., Vladislavovos k., Jazuvkos k., Dolų k.

15. Visagino savivaldybė.

16. Zarasų rajono savivaldybė.

\_\_\_\_\_\_\_\_\_\_\_\_\_\_\_\_\_\_\_\_\_